ตลาดหุ้นเอเชียบวกขึ้นเช้านี้ ขานรับหุ้นสหรัฐ-ยุโรปพุ่ง
ตลาดหุ้นเอเชียปรับตัวขึ้นเป็นส่วนใหญ่ในช่วงเช้าวันนี้ เพราะได้แรงหนุนจากการพุ่งขึ้นของตลาดหุ้นสหรัฐและยุโรปเมื่อคืนนี้ อันเป็นผลมาจากการที่นักลงทุนเข้าซื้อเก็งกำไรหลังจากตลาดร่วงลงติดต่อกันหลายวันก่อนหน้า
29 ก.ค. 2558

ผู้สื่อข่าวรายงานว่า ตลาดหุ้นเอเชียปรับตัวขึ้นเป็นส่วนใหญ่ในช่วงเช้าวันนี้ เพราะได้แรงหนุนจากการพุ่งขึ้นของตลาดหุ้นสหรัฐและยุโรปเมื่อคืนนี้ อันเป็นผลมาจากการที่นักลงทุนเข้าซื้อเก็งกำไรหลังจากตลาดร่วงลงติดต่อกันหลายวันก่อนหน้า ขณะเดียวกันนักลงทุนจับตาดูผลการประชุมของธนาคารกลางสหรัฐ (เฟด) ซึ่งจะเสร็จสิ้นในวันนี้ตามเวลาสหรัฐ
โดยดัชนี MSCI Asia Pacific Index ปรับขึ้น 0.3% เมื่อเวลาประมาณ 09.50 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 20,425.69 จุด เพิ่มขึ้น 96.80 จุด, +0.48% ดัชนี SSE Composite ตลาดหุ้นจีนเปิดวันนี้ที่ 3,689.83 จุด เพิ่มขึ้น 26.83 จุด, +0.73% ดัชนี HSI ตลาดหุ้นฮ่องกงเปิดวันนี้ที่ 24,630.44 จุด เพิ่มขึ้น 126.50 จุด, +0.52% ดัชนี KOSPI ตลาดหุ้นเกาหลีใต้เปิดวันนี้ที่ 2,053.62 จุด เพิ่มขึ้น 14.52 จุด, +0.71% ดัชนี TAIEX ตลาดหุ้นไต้หวันเปิดวันนี้ที่ 8,587.70 จุด เพิ่มขึ้น 5.21 จุด, +0.06% ดัชนี FBMKLCI ตลาดหุ้นมาเลเซียเปิดวันนี้ที่ 1,699.60 จุด ลดลง 0.10 จุด, -0.01% ดัชนี FTSE STI ตลาดหุ้นสิงคโปร์เปิดวันนี้ที่ 3,286.75 จุด เพิ่มขึ้น 5.66 จุด, +0.17% ดัชนี HSI ตลาดหุ้นฮ่องกงเปิดวันนี้ที่ 24,630.44 จุด เพิ่มขึ้น 126.50 จุด, +0.52%
ขณะที่ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 5,584.70 จุด ไม่เปลี่ยนแปลง และดัชนี ALL ORDINARIES ตลาดหุ้นออสเตรเลียเปิดวันนี้ที่ 5,571.00 จุด ไม่เปลี่ยนแปลง
ทั้งนี้ภาวะการซื้อขายในตลาดหุ้นเอเชียได้รับแรงหนุนจากการดีดตัวขึ้นอย่างแข็งแกร่งของตลาดหุ้นสหรัฐและยุโรปเมื่อคืนนี้ อันเนื่องมาจากนักลงทุนเข้าซื้อเก็งกำไร และผลประกอบการที่ดีเกินคาดของบริษัทเอกชน รวมถึงฟอร์ด มอเตอร์ และยูพีเอส ซึ่งเป็นผู้ให้บริการขนส่งบรรจุภัณฑ์รายใหญ่ของสหรัฐ
โดยนักลงทุนจับตาดูการประชุมระยะเวลา 2 วันของเฟดซึ่งจะเสร็จสิ้นในวันนี้ตามเวลาสหรัฐ ขณะที่นักวิเคราะห์คาดว่า ในการประชุมครั้งนี้เฟดอาจจะยังไม่ตัดสินใจปรับขึ้นอัตราดอกเบี้ย แต่อาจจะส่งสัญญาณเรื่องการปรับขึ้นอัตราดอกเบี้ยในเดือนก.ย.หรือธ.ค.